IMISLab/GreekWikipedia huggingface dataset:
Μνημείο Ίδρυσης του Κόμματος

Το Μνημείο Ίδρυσης του Κόμματος (κορεατικά: 당창건기념탑, Tangch'anggŏnkinyŏmt'ap) είναι ένα μνημείο στο κέντρο της Πιονγιάνγκ, πρωτεύουσα της Βόρειας Κορέας. Το μνημείο είναι πλούσιο σε συμβολισμούς, καθώς διακρίνονται επάνω του, το σφυροδρέπανο, καλλιγραφίες εργατών, αγροτών και διανοουμένων.Το ύψος του φτάνει τα 50 μέτρα, κι αυτό συμβολικό, καθώς κατά την αποκάλυψή του, το Εργατικό Κόμμα Κορέας, συμπλήρωνε 50 χρόνια από την ίδρυσή του. Ενώ και οι πλάκες που περιβάλλουν το μνημείο, καθώς και η διάμετρος του, συμβολίζουν την ημερομηνία γέννησης του Κιμ Γιονγκ-ιλ. Περιμετρικά του μνημείου αναγράφεται η εξής φράση: «Να ζήσει ο Ηγέτης και Οργανωτής νικών για τον Κορεατικό Λαό, το Εργατικό Κόμμα Κορέας!» Υπάρχουν επίσης και τρια μπρούτζινα ανάγλυφα, στα οποία διακρίνονται οι ιστορικές ρίζες του Κόμματος, η ένωση των ανθρώπων που έγινε υπό το Κόμμα, καθώς και οι μελλοντικές βλέψεις του Κόμματος για την πρόοδο. Ενώ στον περιβάλλοντα χώρο υπάρχουν και δύο μεγάλα κτίρια σε σχήμα σημαίνας, στα οποία υπάρχουν οι εξης λέξεις: Πάντα - Νικητές.

 Το μνημείο σχεδιάστηκε από την εταιρεία Mansudae Art Studio και ολοκληρώθηκε στις 10 Οκτωβρίου του 1995, στην 50η επέτειο από την ίδρυση του Εργατικού Κόμματος Κορέας. Το πρώτο μνημείο για επέτειο ίδρυσης του Κόμματος, είχε αποκαλυφθεί στις 10 Οκτωβρίου του 1975, το οποίο βρίσκεται στον περιβάλλοντα χώρο του Μουσείου Ίδρυσης του Κόμματος.Το μνημείο, ιδιαίτερα σημαντικό για τη χώρα, έχει εμφανιστεί σε γραμματόσημα του 1995 και του 2005, ενώ πλέον απεικονίζεται και στο χαρτονόμισμα των 50 γουόν. Η ακριβής τοποθεσία του μνημείου είναι στην οδό Μόνσου, στην περιοχή Ταετόνγκ, της Πιονγιάνγκ. Ουσιαστικά, το μνημείο βρίσκεται στις όχθες του ποταμού Ταετόνγκ, που διαπερνά την περιοχή. Στην αντίπερα όχθη του ποταμού υπάρχει άλλο ένα σημαντικό μνημείο της χώρας το Μεγάλο Μνημείο του Λόφου Μάνσου, καθώς και το Μουσείο Επανάστασης της Κορέας. Τόσο το Μνημείο του Λόφου, όσο και το μουσείο είναι σε πλήρη ευθυγράμμιση με το Μνημείο Ίδρυσης του Κόμματος. Όλος αυτός ο άξονας στο κέντρο της πρωτεύουσας συμβολίζει τη δυναστεία των Κιμ, ήτοι του Κιμ Ιλ-σουνγκ και του Κιμ Γιονγκ-ιλ.Η συνολική έκατσε του μνημείου, συμπεριλαμβανομένης και της πλατείας, όπου βρίσκεται, καταλαμβάνει 25.000 τετραγωνικά μέτρα. Στην πλατεία αυτή συχνά γίνονται χοροί κι άλλες εκδηλώσεις. Το γρασίδι γύρω από αυτό, σε έκταση, καταλαμβάνει κι αυτό με τη σειρά του 15.000 τετραγωνικά μέτρα. Επίσης, υπάρχουν στον περιβάλλοντα χώρα και 12 συντριβάνια, καθώς και 53.000 δέντρα.Πίσω από την πλατεία και το Μνημείο υπάρχουν και δύο κόκκινα κτίρια σε σχήμα κυματιστής σημαίας όπου αναγράφουν «Πάντα Νικητές», στην κορυφή τους.Το Μνημείο είναι φτιαγμένο από γρανίτη και μπρούτζινα ανάγλυφα. Τα τρια υψηλότερα στοιχεία του μνημείου συμβολίζουν το σφυροδρέπανο. Το μνημείο γενικά διαθέτει αρχιτεκτονικά χαρακτηριστικά της πόλης της Πιονγιάνγκ. Πύργος Τζούτσε Σοσιαλιστικός ρεαλισμός 360-degree panorama Documentary about construction στο YouTube Documentary about the monument and Mansu Hill Grand Monument στο YouTube
Βάσας ΣΚ

Η Βάσας ΣΚ είναι ένας ουγγρικός αθλητικός σύλλογος. Οι περισσότερες εγκαταστάσεις της ομάδας βρίσκονται στη Βουδαπέστη. Ο σύλλογος ιδρύθηκε στις 16 Μαρτίου 1911. Χρώματα του συλλόγου είναι το κόκκινο και το μπλε. Ο σύλλογος είναι διεθνώς γνωστός για τα πετυχημένα τμήματα του ποδοσφαίρου και της υδατοσφαίρισης, τα οποία έχουν κερδίσει πολλές εθνικές και διεθνείς διοργανώσεις. Επιπρόσθετα, πολλοί αθλητές άλλων τμημάτων έχουν κερδίσει πολλά χρυσά ολυμπιακά μετάλια αλλά και εθνικά και άλλα διεθνή πρωταθλήματα. Η γυναικεία ομάδα χειροσφαίρισης της ομάδας έχει κερδίσει 15 φορές το πρωτάθλημα Ουγγαρίας και το 1982 το ΕΟΧ Τσάμπιονς Λιγκ Γυναικών.

 Ενεργά τμήματα του συλλόγου είναι στα αθλήματα: Στίβος, Καλαθοσφαίριση (γυναικών), Πυγμαχία, Σκάκι, Ξιφασκία, Ποδόσφαιρο, Χειροσφαίριση (γυναικών), Παγοδρομία, Κωπηλασία, Σκι, Αντισφαίριση, Πετοσφαίριση (γυναικών), Υδατοσφαίριση (ανδρών/γυναικών) και Πάλη. Η ποδοσφαιρική ομάδα αγωνίζεται στο Πρωτάθλημα ποδοσφαίρου Ουγγαρίας και ήταν η κυρίαρχη δύναμη στο ουγγρικό ποδόσφαιρο τη δεκαετία του 1960. Έχει κατακτήσεις 6 πρωταθλήματα και 4 κύπελλα. Έδρα της ομάδας είναι το Rudolf Illovszky Stadium, χωρητικότητας 18000 θέσεων. Πρωτάθλημα ποδοσφαίρου Ουγγαρίας Νικήτρια (6): 1957, 1961, 1962, 1965, 1966, 1977 Κύπελλο Ουγγαρίας Νικήτρια (4): 1955, 1973, 1981, 1986Μιτρόπα Καπ Νικήτρια (7): 1956, 1957, 1960, 1962, 1965, 1970, 1983Κύπελλο πρωταθλητριών Ημιτελικά (1): 1958 Κύπελλο Κυπελλούχων ΕυρώπηςΚύπελλο ΙντερτότοΚύπελλο ΟΥΕΦΑΚύπελλο πρωταθλητριών (Ουγγρικά) Επίσημη ιστοσελίδα (Ουγγρικά) Official website (football team) Αρχειοθετήθηκε 2013-10-24 στο Wayback Machine. (Ουγγρικά) Unofficial fan-site (team sports)
Τζόνι Αναστασιάδης

Ο Τζόνι (Γιάννης) Αναστασιάδης (γεν. 13/8/1968) είναι παλαίμαχος Ελληνοαυστραλός επιθετικός ποδοσφαιριστής, που έκανε μακροχρόνια καριέρα στον ΠΑΟΚ. Υπήρξε διεθνής με την εθνική νέων (Κ-20) της Αυστραλίας και τώρα εργάζεται ως προπονητής ποδοσφαίρου.

 Γεννήθηκε στις 13 Αυγούστου 1968 στη Μελβούρνη από Έλληνες γονείς, μετανάστες πρώτης γενιάς στην Αυστραλία. Ποδοσφαιριστές, που αγωνίστηκαν ως τερματοφύλακες, υπήρξαν τόσο ο πατέρας του όσο ο αδερφός του Δημήτρης (Dean Anastasiadis) ο πρώτος στην Ελλάδα και ο δεύτερος στην Αυστραλία, με την οποία υπήρξε διεθνής. Ο Τζον Αναστασιάδης ξεκίνησε την καριέρα του από το Μέγα Αλέξανδρο Μελβούρνης (νυν: Heidelberg United FC) το 1987 και την επόμενη χρονιά μεταγράφηκε στον ΠΑΟΚ Θεσσαλονίκης, στον οποίο αγωνίστηκε εννιά χρόνια, ως το 1997. Στον ΠΑΟΚ έκανε αξιοπρόσεκτη καριέρα, αφού αγωνίστηκε συνολικά σε 382 αγώνες όλων των διοργανώσεων και πέτυχε 66 γκολ (203 ματς/24 γκολ πρωταθλήματος). Αγωνίστηκε στο Κύπελλο ΟΥΕΦΑ και στον τελικό του Κυπέλλου Ελλάδος 1992. Το 1997 επέστρεψε στην Αυστραλία, όπου αγωνίστηκε για τέσσερις σεζόν στην ιστορικότερη ποδοσφαιρική ομάδα της ελληνικής ομογένειας, την Ελλάς Μελβούρνης (νυν: South Melbourne FC), με την οποία κατέκτησε δύο συνεχείς φορές το πρωτάθλημα Αυστραλίας (1997/98 και 1998/99). Μάλιστα στον τελικό του 1998 σκόραρε κατά του αδερφού Ντιν Αναστασιάδη που ήταν τερματοφύλακας στην αντίπαλη ομάδα Κάρλτον. Δύο γκολ πέτυχε και στον τελικό του 1999 επί της Σίδνεϋ Γιουνάϊτεντ. Στη συνέχεια κατέκτησε με την ομάδα του το Κύπελλο πρωταθλητριών Ωκεανίας και μετείχε στο 1ο Παγκόσμιο κύπελλο συλλόγων της FIFA στο Στάδιο Μαρακανά της Βραζιλίας, όπου σκόραρε το μοναδικό γκολ της ομάδας στη διοργάνωση επί της μεξικανικής Νεκάξα, κάτι που θεωρεί ως κορυφαίο επίτευγμα της καριέρας του, αφού είναι ο μοναδικός Αυστραλός αλλά και ο μοναδικός Έλληνας που έχει σκοράρει στο Μαρακανά. Με την "Ελλάς Μεβούρνης" έφτασε κοντά σε άλλον ένα τίτλο το 2001, σκοράροντας και πάλι στον τελικό κατά του αδερφού του που έπαιζε στην αντίπαλη ομάδα "Wollongong Wolves", η οποία όμως επικράτησε με 2-1. Στη συνέχεια αγωνίστηκε μια σεζόν ακόμα σε χαμηλότερο επίπεδο, στην Γιάραβιλ Γκλόρι (Yarraville Glory), ως αρχηγός και προπονητής ταυτόχρονα. Το 1987 αγωνίστηκε με την Εθνική Νέων (Κ-20) της Αυστραλίας, με την οποία κατέκτησε το πρωτάθλημα Ωκεανίας και στη συνέχεια υπήρξε μέλος της ομάδας που έπαιξε στο Παγκόσμιο Κύπελλο Νέων (Κ-20) 1987 της ΦΙΦΑ στη Χιλή, όπου αγωνίστηκε στο ματς κατά της Γιουγκοσλαβίας. Πρωταθλήματα Αυστραλίας (2): 1997/98, 1998/99 Φιναλίστ Πρωταθλήματος Αυστραλίας: 2000/01 Κύπελλο Πρωταθλητριών Ωκεανίας (1): 1999 Πρωτάθλημα Νέων (Κ-20) Ωκεανίας (1): 1987 Φιναλίστ Κυπέλλου Ελλάδος: 1992 Ως προπονητής ο Αναστασιάδης ξεκίνησε στην Γιάραβιλ Γκλορι, όπου ταυτόχρονα αγωνίστηκε και ως παίκτης για μία σεζόν στο τέλος της ποδοσφαιρικής του καριέρας. Στη συνέχεια εργάστηκε στις ομάδες: Ελλάς Μελβούρνης, Όκλεϊ Κάνονς και στους Μπέντλι Γκρινς. Προπονητική καριέρα Γιάραβιλ Γκλόρι (Yarraville Glory): 2002-2004 Ελλάς Μελβούρνης (South Melbourne FC): 2005-2008 Κάνονς Μελβούρνης (Oakleigh Cannons FC): 2009-2010 Γκρηνς Μελβούρνης (Bentleigh Greens): 2011- Australian Player Database
Γκρέμιο ΦΜΠΑ

Η Γκρέμιο ΦΜΠΑ (πορτογαλικά: Grêmio FBPA, προφέρεται: [ˈɡɾẽmju]) είναι βραζιλιάνικη επαγγελματική ποδοσφαιρική ομάδα από την πόλη Πόρτο Αλέγκρε της πολιτείας Ρίο Γκράντε ντο Σουλ. Αγωνίζεται στο κορυφαίο πολιτειακό πρωτάθλημα Καμπεονάτο Γκαούτσο και στο κορυφαίο εθνικό πρωτάθλημα Σέριε Α. Η Γκρέμιο ιδρύθηκε από Άγγλους και Γερμανούς μετανάστες στις 15 Σεπτεμβρίου 1903. Οι κυριότεροι τίτλοι της ομάδας είναι ένα Διηπειρωτικό Κύπελλο, τρία Κόπα Λιμπερταδόρες, δύο εθνικά πρωταθλήματα, πέντε εθνικά κύπελλα και ένα σούπερκαπ Τα χρώματα της ομάδας είναι το μπλε, το άσπρο και το μαύρο. Αγωνίζεται στην Αρένα ντο Γκρέμιο από το 2013, ενώ η ιστορική της έδρα ήταν το Ολίμπικο Μονουμεντάλ από το 1954. Η Γκρέμιο διατηρεί μεγάλη αντιπαλότητα με την Ιντερνασιονάλ, αντιπαλότητα που θεωρείται από τις θερμότερες στη Βραζιλία, αλλά και σε όλο τον κόσμο. Τα μεταξύ των δύο ομάδων ντέρμπι είναι γνωστά με την ονομασία Gre–Nal.

 Διηπειρωτικό Νικήτρια (1) 1983 Φιναλίστ (1) 1995 Παγκόσμιο Κύπελλο Συλλόγων ΦΙΦΑ Φιναλίστ (1) 2017Λιμπερταδόρες Νικήτρια (3) 1983, 1995, 2017 Φιναλίστ (2) 1984, 2007Ρεκόπα Σουδαμερικάνα Νικήτρια (2) 1996, 2018 Πρωτάθλημα Α' Βραζιλίας Νικήτρια (2) 1981, 1996 Φιναλίστ (3) 1982, 2008, 2013Πρωτάθλημα Β' Βραζιλίας Νικήτρια (1) 2005 Φιναλίστ (1) 2022Κύπελλο Βραζιλίας: (5) Νικήτρια (5) 1989, 1994, 1997, 2001, 2016 Φιναλίστ (3) 1991, 1993, 1995Σουπερκόπα ντο Μπραζίλ Νικήτρια (1) 1990Κόπα Σουλ Νικήτρια (1) 1999Καμπεονάτο Σουλ-Μπραζιλέιρο Νικήτρια (1) 1962Καμπεονάτο Γκαούτσο Πρωταθλήτρια (42) 1921, 1922, 1926, 1931, 1932, 1946, 1949, 1956, 1957, 1958, 1959, 1960, 1962, 1963, 1964, 1965, 1966, 1967, 1968, 1977, 1979, 1980, 1985, 1986, 1987, 1988, 1989, 1990, 1993, 1995, 1996, 1999, 2001, 2006, 2007, 2010, 2018, 2019, 2020, 2021, 2022, 2023Κόπα ΦΓΦ Νικήτρια (1) 2006Καμπεονάτο Σιταντίνο ντε Πόρτο Αλέγκρε Νικήτρια (28) 1911, 1912, 1914, 1915, 1919, 1920, 1921, 1922, 1923, 1925, 1926, 1930, 1931, 1932, 1933, 1935, 1937, 1938, 1939, 1946, 1949, 1956, 1957, 1958, 1959, 1960, 1964, 1965 Enciclopédia do Futebol Brasileiro, Volume 1 – Lance, Rio de Janeiro: Aretê Editorial S/A, 2001. Especial Placar – 500 Times do Brasil, São Paulo: Editora Abril: 2003. Επίσημος ιστότοπος
Who Are You (άλμπουμ)

Who Are you, it was me :) άλμπουμ του βρετανικού ροκ συγκροτήματος The Who, το οποίο κυκλοφόρησε τον Αύγουστο του 1978 μέσω της δισκογραφικής εταιρείας "Polydor Records" στην Μεγάλη Βρετανία και της "MCA Records" στις Ηνωμένες Πολιτείες. Αυτό ήταν το τελευταίο άλμπουμ που κυκλοφόρησε το συγκρότημα πριν τον θάνατο του ντράμερ Κιθ Μουν, στις 7 Σεπτεμβρίου 1978. Το "Who Are You" ανέβηκε στην δεύτερη θέση του Billboard και την έκτη θέση των βρετανικών τσαρτ, ενώ το ομώνυμο σινγκλ έφθασε στο # 7 στον Καναδά και το Top-20 στις Ηνωμένες Πολιτείες και την πατρίδα του συγκροτήματος. Ο δίσκος έχει βραβευθεί ως διπλά πλατινένιος από την RIAA και χρυσός από την BPI. Για την περιοδεία του άλμπουμ και τα επακόλουθα άλμπουμ, "Face Dances" και "It's Hard", τα τύμπανα ανέλαβε ο ντράμερ των Small Faces, Κένι Τζόουνς.

 1. New Song (Townshend) - 4:122. Had Enough (Entwistle) - 4:303. 905 (Entwistle) - 4:024. Sister Disco (Townshend) - 4:215. Music Must Change (Townshend) - 4:376. Trick of the Light (Entwistle) - 4:487. Guitar and Pen (Townshend) - 5:588. Love Is Coming Down (Townshend) - 4:069. Who Are You (Townshend) - 6:21 Who Are You (άλμπουμ)Ηνωμένο Βασίλειο (BPI Certification): Χρυσός Ηνωμένες Πολιτείες (RIAA Certification): 2 x πλατινένιος Καναδάς (CRIA Certification): 2 x πλατινένιος Το "Who Are You" ηχογραφήθηκε από τους εξής μουσικούς: Ρότζερ Ντάλτρι - φωνητικά, κρουστά Πιτ Τάουνσεντ - κιθάρα, συνθεσάιζερ, πιάνο, φωνητικά Τζον Εντουίστλ - μπάσο, χάλκινα, συνθεσάιζερ, φωνητικά Κιθ Μουν - τύμπανα, κρουστάΓκεστ συμμετοχέςΡοντ Άρτζεντ - πιάνο, συνθεσάιζερ, πλήκτρα Άντι Φεργουέδερ-Λόου - φωνητικά Μπίλι Νίκολς - φωνητικά Μάικλ Νίκολς - φωνητικά Who Are You - The Who | Songs, Reviews, Credits, Awards | AllMusic The Who - Who Are You (album review ) | Sputnikmusic The Who Who Are You Album Review | Rolling Stone
Υπόκαυστο

Σύστημα υποδαπέδιας θέρμανσης στις ρωμαϊκές λουτρικές εγκαταστάσεις (Θέρμες), κατά την οποία ζεστός αέρας και καπνός κυκλοφορούσαν σε ένα υπόγειο χώρο κάτω από το πάτωμα/δάπεδο των χώρων.

 Στις αίθουσες του θερμού λουτρού(«θερμόν») η θερμότητα διοχετευόταν απο έναν θερμαντικό κλίβανο (praefurnium) και από τα υπόκαυστα. Το σύστημα των υποκαύστων κατασκευαζόταν συνήθως από σειρές κιονίσκων (με τη χρήση τετράγωνων τούβλων), διατομής περίπου 20x20 εκ. και ύψους 70-90 εκ., που τοποθετούνταν ανά αποστάσεις 60 εκ. Στο πάχος της τοιχοποιίας τοποθετούνταν κατά την κατασκευή των θερμών πήλινοι σωλήνες ορθογωνικής διατομής και συνήθων διαστάσεων από 8,5x13 cm μέχρι 14x24cm, οι λεγόμενοι tubuli, που διοχέτευαν τον καπνό από τα υπόκαυστα στον εξωτερικό χώρο. Στην κατασκευή των υπόκαυστων βασικό μέλος αποτελούσαν κεραμικά πλακίδια τετραγωνικής κάτοψης ή ορθογωνικής κάτοψης, που φέρουν στις τέσσερεις γωνίες τους μαστοειδείς απολήξεις, tegulae mammatae. Τα ειδικά αυτά στοιχεία δίνουν τη δυνατότητα ύπαρξης κενού ανάμεσα στις δύο επιφάνειες της τοιχοποιίας, μέσω του οποίου διαχέεται ο καπνός από τα υπόκαυστα. Ελένη Κανετάκη, Οθωμανικά λουτρά στον Ελλαδικό χώρο, Τεχνικό επιμελητήριο Ελλάδας 2004 1.Πολυξένη Αδάμ-Βελένη, Τα λουτρά στην αρχαία Ελλάδα, Η Καθημερινή, Επτά ημέρες 13.05.2001 [1] Θέρμες
Φράιζινγκ

Το Φράιζινγκ (Γερμανικά: Freising) είναι πόλη της Βαυαρίας, στη Γερμανία, και πρωτεύουσα της επαρχίας του Φράιζινγκ. Ο πληθυσμός της πόλης είναι 48.500 κάτοικοι. Η πόλη βρίσκεται βόρεια του Μονάχου, στις όχθες του ποταμού Ίζαρ, κοντά στο Διεθνές Αεροδρόμιο του Μονάχου «Franz Josef Strauß». Όποιος έχει αναχωρήσει ή αφιχθεί στο αεροδρόμιο του Μονάχου έχει σίγουρα παρατηρήσει την πόλη με τους δύο γνωστούς λόφους της, τον λόφο του Καθεδρικού Ναού και το κάστρο του Επίσκοπου, και τον λόφο του Βάιενστεφαν (Weihenstephan) με ένα από τα παλαιότερα ζυθοποιεία του κόσμου.

 Όντας ένας από τους παλαιότερους οικισμούς στη Βαυαρία, το Φράιζινγκ από τον πρώιμο Μεσαίωνα αποτέλεσε σημαντικό θρησκευτικό κέντρο στη Βαυαρία. Ήταν και εξακολουθεί να είναι σημαντικό κέντρο της Επισκοπής. Ιστορικά κείμενα στο Μοναστήρι χρονολογούνται από το 900 μ.Χ. μέχρι και το 1200, όπως: Τα Χειρόγραφα του Φράιζινγκ, γραμμένα στη Σλοβενική γλώσσα, αποτελούν το αρχαιότερο κείμενο Σλοβενικής γλώσσας. Το Χρονικό της Ιστορίας των Δύο Πόλεων από τον Όθωνα του Φράιζινγκ.Τα παραπάνω, αλλά και άλλα χειρόγραφα της ίδιας περιόδου, βρίσκονται στη Βαυαρική Κρατική Βιβλιοθήκη (Bayrische Staatsbibliothek), στο Μόναχο. Αν και αρχαιολογικά ευρήματα υποδεικνύουν ότι η περιοχή κατοικήθηκε από την Εποχή του Χαλκού, δεν υπάρχει απόδειξη ότι η περιοχή κατοικήθηκε συνεχόμενα, μέχρι τη Freisinga του 8ου Αιώνα. Ο Άγιος Κορβίνιος (Saint Corbinian) εγκαταστάθηκε σε ιερή περιοχή το 724. Ήταν ο προάγγελος της Επισκοπής του Μονάχου που ιδρύθηκε μετά τον θάνατο του από τον Άγιο Βονιφάκιο. Σύμφωνα με τη Vita του από τον Επίσκοπο Αρμπέο (Arbeo) του Φράιζινγκ, ο Άγιος Κορβίνιος απαίτησε από μία αρκούδα, καθώς σκότωσε το άλογο του, να μεταφέρει στην πλάτη της το σακίδιο του πέρα από τις Άλπεις. Η σελωμένη αρκούδα είναι σύμβολο της πόλης και εμφανίζεται στον θυρεό της πόλης, παρ' όλο που η έδρα της Επισκοπής μεταφέρθηκε στο Μόναχο το 1821. Το Φράιζινγκ παραμένει η έδρα της Επισκοπής ακόμη και σήμερα. Από το 764-783 ο Επίσκοπος Αρμπέο ίδρυσε Βιβλιοθήκη και αντιγραφείο χειρογράφων στο Αββαείο. Ο οικισμός άρχισε να αποτελεί θρησκευτικό κέντρο. Το 996 το Φράιζινγκ παρέλαβε δικαιώματα πόλης από τον Αυτοκράτορα Όθωνα Γ΄. Όμως, μετά την ίδρυση του Μονάχου, 40 χλμ προς το Νότο, από το 1150 το Φράιζινγκ άρχισε να χάνει την οικονομική του σημασία. Το 1159 ολοκληρώθηκε η κατασκευή του Ρωμανικού Καθεδρικού. Στο εσωτερικό του Καθεδρικού δεσπόζει κολώνα σκαλισμένη με φιγούρες ζώων. Με τον εκλαϊκισμό της Ρωμαιοκαθολικής Εκκλησίας το 1803, η Επισκοπή έχασε τις περισσότερες εξουσίες της στην πόλη. Όθων του Φράιζινγκ, 1112 - 1158, Επίσκοπος. Πάπας Βενέδικτος ΙΣΤ'. Δικτυακός Τόπος Το μουσείο Diözesansmusem Βαυαρική Κρατική Βιβλιοθήκη Οργάνωση για Μουσική, Θέατρο και Τέχνη στο Φράιζινγκ
Σουλεϊμανίγια

Η Σουλεϊμανίγια (αραβικά: السليمانية, κουρδικά: سلێمانی / Silêmanî) είναι πόλη στο Ιρακινό Κουρδιστάν, πρωτεύουσα του κυβερνείου Σουλεϊμανίγια. Η πόλη υπολογίζεται ότι έχει 725.000 κατοίκους. Η πόλη βρίσκεται στο βορειοανατολικό Ιράκ και περιβάλλεται από οροσειρές και λόφους και έχει ημι-ερημικό κλίμα.

 Η σημερινή πόλη ιδρύθηκε το 1784 από τον Ιμπραήμ Πασά Μπαμπάν, ο οποίος κυβερνούσε την περιοχή του Κουρδιστάν, και την όρισε πρωτεύουσα του οίκου Μπαμπάν. Ο Ιμπραήμ Πασάς έδωσε στη πόλη το όνομα του πατέρα του, Σουλεϊμάν Πασά. Παρέμεινε πρωτεύουσα των Μπαμπάν μέχρι το 1850. Σήμερα η Σουλεϊμανίγια είναι σημαντικό αγροτικό κέντρο, παράγοντας κυρίως σιτάρι, ενώ διαθέτει μικρά εργοστάσια παραγωγής οικοδομικών υλικών, τα οποία τροφοδοτούν την οικοδομική δραστηριότητα στη πόλη. Επίσης έχει αναδειχθεί μετά το 2003 ως τουριστικός προορισμός εγχώριου τουρισμού. Πολυμέσα σχετικά με το θέμα Sulaymaniyah στο Wikimedia Commons
Working Class Hero

Το Working Class Hero είναι ένα τραγούδι του Τζον Λένον, το οποίο συμπεριλήφθηκε στον πρώτο του σόλο δίσκο, το 1970, μετά τους Beatles, τον John Lennon/Plastic Ono Band.

 Το τραγούδι κάνει κριτική για την ανισότητα που υπάρχει ανάμεσα στις κοινωνικές τάξεις. Το κομμάτι αναφέρεται σε κάποιον που μεγάλωσε στην εργατική τάξη. Σύμφωνα με τον Λένον, σε μία συνέντευξη που παραχώρησε στο περιοδικό Rolling Stone, τον Δεκέμβριο του 1970, αναφέρει ότι το κομμάτι έχει να κάνει με την εργατική τάξη, η οποία επεξεργάζεται μέσα στη μηχανή για να αναδυθεί στη μεσαία τάξη. Το κομμάτι, αρχικώς, γράφτηκε αποκλειστικά από τον Τζον Λένον, όπως επίσης τραγουδήθηκε και παίχτηκε με μία ακουστική κιθάρα. Οι συγχορδίες, στις οποίες γράφτηκε το κομμάτι είναι Λα Ελάσσονα και η Σολ Μείζονα, ενώ υπάρχει κι ένα μικρό πέρασμα στην Ρε Μείζονα. Ο Λένον χρησιμοποιεί και την τεχνική hammer-on στη Ρε χορδή με τη νότα Μι και κατόπιν μία Λα στην αντίστοιχη χορδή. Το ύφος του κομματιού μοιάζει με ένα κομμάτι του Μπομπ Ντίλαν, το Masters Of War, από το οποίο και εμπνεύστηκε ο Λένον. Ενώ αμφότερα και τα δύο τραγούδια είναι επηρεασμένα από ένα αγγλικό παραδοσιακό τραγούδι, το Nottamun Town. Τέλος η εγγραφή του κομματιού έγινε με δύο ηχογραφήσεις. Πιθανόν έγινε και σε διαφορετικό studio: καθώς ο ήχος της κιθάρας και της φωνής αλλάζει στο 1,24, ακριβώς πριν το κουπλέ «When they've tortured and scared you». Το 1973, ο Αμερικανός, Εκπρόσωπος του Ρεπουμπλικανικού κόμματος, Χάρλεϊ Στάγγερς άκουσε το τραγούδι, και εν συνεχεία τους εξής στίχους: «'Til you're so fucking crazy you can't follow their rules» και «But you're still fucking peasants as far as I can see» και, τέλος, κατέθεσε μήνυση μέσω της Επιτροπής Ομοσπονδιακής Επικοινωνίας. Ο διευθυντής του σταθμού, Κιν Σλίμαν, φυλακίστηκε και υποχρεώθηκε στην καταβολή μεγάλου χρηματικού ποσού ήτοι 10.000 δολάρια, υπερασπίζοντας βεβαίως την επιλογή του να παίξει αυτό το κομμάτι: «οι άνθρωποι στην Ουάσινγκτον είναι αρκετά εκλεπτυσμένοι, ώστε να αποδεχθούν την περιστασιακή χρήση της λέξης που αρχίζει από «f» (σ.σ. «fucking») χωρίς να διεγερθούν σεξουαλικά, να προσβληθούν ή να αναστατωθούν». Ωστόσο οι κατηγορίες έπεσαν. Εν συνεχεία όμως το κομμάτι απαγορεύτηκε σε έναν σταθμό της Βοστόνης. Στην Αυστραλία, κυκλοφόρησε ο δίσκος κανονικά, αλλά με την πλήρη αφαίρεση των εν λόγω στίχων.
Ιωάννα της Βαυαρίας

Η Ιωάννα, γερμ. Joanna von Bayern (π. 1362 - 31 Δεκεμβρίου 1386) από τον Οίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε βασίλισσα της Βοημίας.

 Ήταν η δεύτερη κόρη του Αλβέρτου Α΄ δούκα της Βαυαρίας και της Μαργαρίτας των Πιαστ-Σιλεσίας, κόρης του Λουδοβίκου Α΄ δούκα της Λεγκνίτσα & του Μπζεγκ. Παντρεύτηκε το 1370 τον Βεντσεσλάβο Δ΄ του Οίκου του Λουξεμβούργου βασιλιά της Βοημίας. Δεν απέκτησαν απογόνους. Suckale, Robert; Crossley, Paul (2005). Prague: The Crown of Bohemia, 1347-1437. Metropolitan Museum of Art. p. 16. ISBN 9781588391612. Retrieved 23 October 2018.
Πέτρος Α΄ Αλεξανδρείας

Ο Πέτρος Α΄ Αλεξανδρείας ( 300 - 311) ήταν ο 17ος Πατριάρχης Αλεξανδρείας. Τιμάται ως άγιος από την Κοπτική Ορθόδοξη Εκκλησία, την Ορθόδοξη Εκκλησία και την Καθολική Εκκλησία.

 Ήταν μορφωμένος (διετέλεσε διευθυντής της Κατηχητικής Σχολής) και ενάρετος. Διαποίμανε την Εκκλησία της Αλεξανδρείας κατά την περίοδο των διωγμών του Διοκλητιανού και Μαξιμίνου. Εξελέγη επίσκοπος περί το 299. Το 306 συνεκάλεσε Σύνοδο στη Λυκόπολη της Αιγύπτου, η οποία καταδίκασε τον επίσκοπο Μελίτιο Λυκοπόλεως. Ο Μελίτιος ήταν συνδεσμώτης του Πέτρου, ακολουθούσε απέναντι στους πεπτωκότες κατά τους διωγμούς αυστηρή στάση και με αντικανονικές πράξεις επεδίωκε να υποκαταστήσει τον Πέτρο, επειδή ήταν πιο επιεικής. Ο Πέτρος αρνήθηκε το βάπτισμα των Μελιτιανών και έγραψε από τη φυλακή επιστολή με την οποία καθόριζε τον επιεική τρόπο αποδοχής των πεπτωκότων και απέτρεψε τον εθελοντικό (εισπηδητικό) μαρτύριο. Είκοσι χρόνια μετά η Α' Οικουμενική Σύνοδος υιοθέτησε τη βασική θέση του Πέτρου, μειώνοντας τα τέσσερα έτη τιμωρίας που πρότεινε για όσους Χριστιανούς είχαν θυσιάσει στα είδωλα χωρίς ιδιαίτερες πιέσεις.. Καταγγέλθηκε όμως από το Μελέτιο στον Αυτοκράτορα Μαξιμιανό Γαλέριο, καταδιώχθηκε και πριν συλληφθεί από τον έπαρχο Αλεξανδρείας, κάλεσε τους αρχιερείς του Αχίλλα και Αλέξανδρο και τους ζήτησε να τον διαδεχθούν. Κατόπιν παραδόθηκε στους δημίους του, οι οποίοι τον αποκεφάλισαν, τον Νοέμβριο του 311. Η Εκκλησία τον ανακήρυξε Άγιο και τιμά τη μνήμη του στις 24 Νοεμβρίου. Όλα τα έργα του είναι χαμένα. Ό,τι ξέρουμε γι΄ αυτά είναι τίτλοι από αποσπάσματα και κοπτικές μεταφράσεις. Περί θεότητος (ενν. του Χριστού). Περί της σωτήρος ημών επιδημίας Περί ψυχής Περί αναστάσεως Επιστολή περί μετανοίαςΤρικέντιω τινί. Επιστολή προς Αλεξανδρείς.Επιστολές Προς του εαυτούς κληρικούς. Ένα απόσπασμα. Επιστολή εόρτιος. Δύο αποσπάσματα. Αμφιβαλλόμενα Επιστολή προς Απολλώνιον Λυκοπόλεως. Επιστολή (προς Ορθοδόξους). Δύο κοπτικά αποσπάσματα από δύο επιστολές, η μία των οποίων Προς Διοκλητιανό. Νόθα Διδασκαλία: Ένα απόσπασμα. Ομιλία εις την βάπτιση του Χριστού. Στην κοπτική. Ομιλία εις την Γέννησιν (του Κυρίου). Στην αραβική. Παραίνεσις. Απόσπασμα ομιλίας στην κοπτική. Βασ. Στεφανίδης, Εκκλησιαστική Ιστορία, Εκδοτικός Οίκος "Αστήρ" Αλ. και Ε. Παπαδημητρίου, Αθήνα 1978. Παν. Τζουμέρκας, "Πέτρος Α'", Μ.Ο.Χ.Ε. τ. 2, εκδ. στρατηγικές. Παν. Χρήστου, Ελληνική Πατρολογία, Πατριαρχικόν Ίδρυμα Πατερικών Μελετών, Θεσ/κη 1978. Μακ. Τηλλυρίδης, Πατριαρχείο της Μεγάλης Πόλης Αλεξανδρείας, εκδ. Μίλητος. Βικτ. Ματθαίου, Ο Μέγας Συναξαριστής της Ορθοδόξου Εκκλησίας, τ. ΙΑ'. Γ. Μεταλληνός, "Πέτρος", Θ.Η.Ε., τ. 10, (1968).
CEV Cup πετοσφαίρισης ανδρών

Το Κύπελλο Ευρωπαϊκής Συνομοσπονδίας Ανδρών (CEV Cup) είναι διοργάνωση πετοσφαίρισης, που διεξάγεται κάθε χρόνο με συμμετοχή ανδρικών ομάδων από την Ευρώπη. Αποτελεί μετεξέλιξη του Κυπέλλου Κυπελλούχων Ομάδων Ευρώπης (CEV Cup Winner's Cup). Το 2000-01 έγινε η πρώτη μετονομασία του, σε Top Teams Cup (Κύπελλο Κορυφαίων Ομάδων) . Το 2007-08 απέκτησε την τωρινή του ονομασία (CEV Cup). Η άλλη ευρωπαϊκή διοργάνωση που έως τότε ονομαζόταν CEV Cup μετονομάστηκε από την ίδια περίοδο σε Κύπελλο Θριάμβου Ευρωπαϊκής Συνομοσπονδίας πετοσφαίρισης (CEV Challenge Cup).

 Έως και το 1986-87 η τελική φάση διεξήγετο σε όμιλο με βαθμολογία, και νικήτρια ήταν η ομάδα με τους περισσότερους βαθμούς. Το αναγραφόμενο σκόρ είναι αυτό μεταξύ του 1ου και του 2ου της τελικής κατάταξης. Το 1977-78 ισοβάθμησαν τρεις ομάδες με 5 βαθμούς. Ο τελικός νικητής Ερυθρός Αστέρας Πράγας είχε καλύτερο συντελεστή σετ με 7-4, έναντι 7-5 των άλλων δύο, και κατέκτησε το κύπελλο. Από το 2011 καθιερώθηκαν οι διπλοί τελικοί. Στις διπλές αναμετρήσεις υπολογίζονται πλέον οι βαθμοί, κι όχι μόνο η νίκη. Το αποτέλεσμα 3-0 ή 3-1 δίνει 3 βαθμούς στο νικητή και 0 στον ηττημένο, και το αποτέλεσμα 3-2 δίνει 2 βαθμούς στο νικητή και 1 στον ηττημένο. Σε περίπτωση που οι δύο ομάδες είναι ισόβαθμες διεξάγεται ένα χρυσό σετ μετά το τέλος του δεύτερου αγώνα, το οποίο λήγει στους 15 πόντους. Η έντονη γραφή δηλώνει την γηπεδούχο ομάδα. Σε παρένθεση αναφέρεται το τότε όνομα της ομάδας (συνήθως του χορηγού), ή η τωρινή ονομασία της, εφόσον έχει αλλάξει πόλη-έδρα. Πλήρη αποτελέματα στην Πολωνική σελίδα της Βικιπαίδειας Κύπελλο κορυφαίων ομάδων πετοσφαίρισης γυναικών Ιστότοπος της CEV sports123.com Men Volleyball Cup Winners Cup 1973 Finals Athens (GRE) Men Volleyball Cup Winners Cup 1986 Finals Athens (GRE) Men Volleyball Cup Winners Cup 1980 Finals Athens (GRE)
Ζαλίπιε (Βοεβοδάτο Ελάσσονος Πολωνίας)

Το Ζαλίπιε (πολωνικά: Zalipie)- είναι χωριό στη Γκμίνα Ολέσνο του Πόβιατ Ντομπρόβα, στο Βοεβοδάτο Ελάσσονος Πολωνίας της Πολωνίας.Κατά τα έτη 1975-1998, η πόλη ανήκε διοικητικά στο Βοεβοδάτο Τάρνουφ. Βρίσκεται περίπου 7 χιλιόμετρα δυτικά του Ολέσνο, 13 χιλιόμετρα βορειοδυτικά της Ντομπρόβα Ταρνόφσκα και 68 χιλιόμετρα ανατολικά της πρωτεύουσας του βοεβοδάτου, Κρακοβίας.

 Το χωριό είναι γνωστό για το έθιμο των ζωγραφισμένων καλυβών. Το έθιμο της διακόσμησης των αγροτικών δωματίων με ζωγραφιές λουλουδιών χρονολογείται από τα τέλη του 19ου αιώνα, όταν οι χωρικοί άρχισαν να διακοσμούν τους εσωτερικούς χώρους των εξοχικών τους σπιτιών με λουλούδια από κρεπ χαρτί, πατρόν και αχυρένιες κατασκευές που κρέμονταν από την οροφή και λουλούδια ζωγραφισμένα στους τοίχους. Οι ζωγραφιές γίνονταν επίσης σε εξωτερικούς τοίχους κτιρίων, πηγαδιών και περιφράξεων. Αυτή τη στιγμή υπάρχουν περίπου είκοσι ζωγραφισμένα σπίτια στο Ζαλίπιε.Αυτός ο τύπος διακόσμησης υπήρχε επίσης σε άλλα χωριά της περιοχής που βρίσκεται στη συμβολή του Βιστούλα και του Ντουνάγιετς, στη δεξιά πλευρά του. Τα έργα των καλλιτεχνών του Ζαλίπιε βρίσκονται μεταξύ άλλων σε ένα παράρτημα του Εθνογραφικού Μουσείου του Τάρνουφ, και στο Δημοτικό Πολιτιστικό Κέντρο «Dom Malarek» στο Ζαλίπιε, το οποίο ιδρύθηκε το 1978. Με πρωτοβουλία του Εθνογραφικού Μουσείου του Τάρνουφ, ο διαγωνισμός «Ζωγραφισμένη Αγροικία» διοργανώνεται κάθε χρόνο το Σαββατοκύριακο μετά τον εορτασμό της Αγίας Δωρεάς, ο κύριος στόχος του οποίου είναι να διατηρήσει και να αναπτύξει την παράδοση της διακόσμησης σπιτιών και κτιρίων αγροκτημάτων με χαρακτηριστικά μοτίβα λουλουδιών και φυτών. Μπάρτος Α.: Kolorowe Zalipie. Informator turystyczny (Πολύχρωμο Ζαλίπιε, Τουριστικός οδηγός). Περιφερειακό Κέντρο Συντονισμού και Εξυπηρέτησης Τουρισμού του Τάρνουφ, Εθνογραφικό Μουσείο του Τάρνουφ, "S-CAN" Wydawnictwo sc, Τάρνουφ 2001. Αγροικία της Φελίτσια Τσουριουόβα στο Ζαλίπιε (μουσείο) Αρχειοθετήθηκε 2013-08-08 στο Wayback Machine. Στολισμένες καλύβες στο Ζαλίπιε στον ιστότοπο KronikaRP Ζαλίπιε στο polskaniezwykla.pl
Burnout Legends

Το Burnout Legends είναι το πρώτο spin-off βιντεοπαιχνίδι της σειράς Burnout και συνολικά το πέμπτο. Κυκλοφόρησε για PlayStation Portable στις 13 Σεπτεμβρίου 2005 στη Βόρεια Αμερική, στις 16 Σεπτεμβρίου 2005 στην Ευρώπη και στις 20 Οκτωβρίου 2005 στην Ιαπωνία. Κυκλοφόρησε επίσης για το Nintendo DS στις 29 Νοεμβρίου 2005 στη Βόρεια Αμερική και στις 9 Δεκεμβρίου 2005 στην Ευρώπη. Το παιχνίδι περιέχει πίστες και παιχνίδια από τα πρώτα 3 Burnout, ενσωματωμένα και επεξεργασμένα για φορητές κονσόλες. Είναι πολύ παρόμοιο με το Burnout 3: Takedown έχοντας μια μίξη παλιών και νέων πιστών.

 World Tour: Αγώνας εναντίον άλλων αυτοκινήτων με σκοπό το άνοιγμα νέων προκλήσεων και αυτοκινήτων (περιέχει όλα τα παρακάτω) Race: Αγώνας Eliminator: (διαθέσιμο μόνο στο World Tour) Ίδιο με το Race αλλά ο τελευταίος κάθε γύρου αποκλείεται Face-Off: Αγωνίσου εναντίον ενός αυτοκινήτου (αν νικήσεις το αποκτάς) Time Attack: Δοκιμασία χρόνου, μπορείς να κάνεις όσους γύρου επιθυμείς Burning Lap: (διαθέσιμο μόνο στο World Tour) Ίδιο με το Time Attack αλλά σου δίνεται συγκεκριμένος χρόνος, αν τον ξεπεράσεις δεν παίρνεις μετάλλιο Road Rage: Κατέστρεψε τα αυτοκίνητα των αντιπάλων και απέκτησε burnouts. Στο World Tour σου δίνεται συγκεκριμένος χρόνος. Το παιχνίδι θα τερματιστεί αν καταστραφεί το αμάξι ή αν τελειώσει ο χρόνος. Pursuit: Γίνεσαι αστυνομικός και κυνηγάς τα αντίπαλα οχήματα. Το τελευταίο event είναι το Total Pursuit. Πάρτε χρυσό στο Total Pursuit και ανοίξτε το Legend Series. Crash: Καταστρέψετε όσα περισσότερα αυτοκίνητα μπορείτε. "Lights and Sounds" - Yellowcard "Shotgun" - The Outline "Stand Up" - Pennywise "Tuned to a Different Station" - Dogs "Do What You Want" - OK Go "Band-Girls-Money" - Tsar "Almost Here" - The Academy Is... "Riot Radio" - The Dead 60s "Nü Rock" - Morningwood "Today" - Junkie XL "Heard That Sound" - MxPx "Bundy" - Animal Alpha "I Want" - Goldfinger "Ink" - Finch "The Hey Man! - "Emanuel "Red Flag" - Billy Talent "Wake the Dead" - Comeback Kid "Straight to Video (KMFDM Remix)" - Mindless Self Indulgence "The Great Escape" - We Are Scientists "Fear and Loathing" - The Black Velvets "Shot Down" - Nine Black Alps Η έκδοση για το PSP πήρε καλές κριτικές αλλά η έκδοση για το Nintendo DS πήρε αρνητικές.
Βουνό

Ένα βουνό ή όρος είναι ένα γεωλογικό ύψωμα της επιφάνειας της γης που ξεπερνά τα 300 μέτρα. Συνήθως το βουνό έχει μια αναγνωρίσιμη κορυφή. Τα βουνά καλύπτουν το 64% της Ασίας, το 36% της Βόρειας Αμερικής, το 25% της Ευρώπης, το 22% της Νότιας Αμερικής, το 17% της Αυστραλίας και το 3% της Αφρικής. Συνολικά, η επιφάνεια της Γης καλύπτεται κατά 24% από ορεινούς όγκους. Το 10% του πληθυσμού της Γης ζει σε ορεινές περιοχές. Οι περισσότεροι ποταμοί του κόσμου τροφοδοτούνται από ορεινές πηγές, και περισσότερος από τον μισό πληθυσμό της Γης εξαρτάται από τα όρη για υδάτινους πόρους.

 Τα ψηλότερα βουνά, αλλά και βουνά που βρίσκονται πιο κοντά στους πόλους της Γης, έχουν τμήματα που εισέρχονται σε πιο κρύα στρώματα της ατμόσφαιρας. Έτσι, αυτά τα βουνά είναι πιο επιρρεπή στη δημιουργία παγετώνων και στη διάβρωση μέσω παγετού. Τέτοιες διαδικασίες δημιουργούν τις χαρακτηριστικές κορυφογραμμές των βουνών. Κάποια από αυτά τα βουνά έχουν παγετώδεις λίμνες, που δημιουργούνται από την τήξη των παγετώνων. Για παράδειγμα, εκτιμάται ότι υπάρχουν 3.000 παγετώδεις λίμνες στο Μπουτάν. Τα βουνά μπορούν να κατηγοριοποιηθούν με πολλούς τρόπους. Μερικά βουνά είναι ηφαίστεια και μπορούν να χαρακτηριστούν βασισμένα στο είδος της λάβας ή την ιστορία των εκρήξεών τους. Άλλα βουνά είναι σχηματισμένα από παγετώδεις διαδικασίες και μπορούν να χαρακτηριστούν με βάση τις μορφές παγετώνα. Τα περισσότερα, ωστόσο, οφείλουν τη δημιουργία τους στις ορογενετικές κινήσεις, δηλ. κινήσεις των λιθοσφαιρικών πλακών, οι οποίες έχουν ως συνέπεια την πτύχωση των ορίων τους. Ανάλογα με την εποχή που δημιουργήθηκαν οι πτυχώσεις αυτές, διακρίνεται και η ηλικία των βουνών. Έτσι, με την πιο πρόσφατη Αλπική πτύχωση δημιουργήθηκαν οροσειρές όπως οι Άλπεις. Οι οροσειρές αυτές χαρακτηρίζονται από έντονο επιφανειακό ανάγλυφο και χαρακτηρίζονται ως οροσειρές αλπικού τύπου. Αντίθετα, οι σκανδιναβικές οροσειρές, που δημιουργήθηκαν πολύ παλαιότερα, έχουν πολύ πιο ήπιο ανάγλυφο και χαρακτηρίζονται ως οροσειρές σκανδιναβικού τύπου. Ένα βουνό σχηματίζεται συνήθως από τις κινήσεις των λιθοσφαιρικών πλακών, οι οποίες είναι είτε ορογενετικές είτε ηπειρογενετικές. Οι δυνάμεις συμπίεσης, ισοστατικής ανύψωσης και εισροής διάπυρου υλικού, εξωθούν βραχώδεις επιφάνειες προς τα επάνω, δημιουργώντας μια έκταση γης πιο υψηλή σε σχέση με την περιβάλλουσα. Ανάλογα με το ύψος των διάφορων σημείων του περιβάλλοντος, η μεγαλύτερου υψομέτρου έκταση λέγεται λόφος ή βουνό, εάν είναι ψηλότερη η κορυφή. Γραμμή χιονιού Ηφαίστειο
Ξυλόφουρνος

Ο ξυλόφουρνος στο παρελθόν ήταν από τα σημαντικότερα στοιχεία ενός σπιτιού. Εκεί έψηναν το ψωμί και τα παξιμάδια, εκεί ξέραιναν τα φρούτα και τους καρπούς. Στην Κρήτη χρησιμοποιούνται έντονα μέχρι και σήμερα. Κυρίως θερμαίνονται με το ξύλο της ελιάς, μιας και υπάρχει άφθονο εξαιτίας των ετήσιων κλαδεμάτων των ελαιόδεντρων.

 Ένας ξυλόφουρνος λειτουργεί με μικρή κατανάλωση ξύλου, διατηρεί τη θερμοκρασία του και αναπτύσσει μεγάλες θερμοκρασίες. Η παραδοσιακή διαδικασία κατά σειρά ψησίματος είναι η εξής: (ότι απαιτεί μεγαλύτερη θερμοκρασία ψήνεται πρώτο). πρώτα έψηναν το ψωμί ακολουθούσε το φαγητό κι αμέσως μετά έβαζαν τα παξιμάδια Τα φρούτα και οι καρποί που προορίζονταν για αποξήρανση έμπαιναν τελευταίαΣτις μέρες μας, οι σύγχρονοι – παραδοσιακοί ξυλόφουρνοι χρησιμοποιούνται κυρίως για το ψήσιμο φαγητού. Οι μεγάλοι ξυλόφουρνοι είναι πιο αποδοτικοί από πλευράς κατανάλωσης ξύλου. Σε αρκετά παλιά σπίτια διασώζονται μεγάλοι ξυλόφουρνοι. Η χρήση τους ήταν κυρίως για ψήσιμο μεγάλων ποσοτήτων ψωμιού, για παξιμάδια ή για το άφθονο φαγητό που απαιτούσαν οι εορταστικές περιστάσεις. Οι κρητικοί ξυλόφουρνοι χαρακτηρίζονται ως οι μεγαλύτεροι σε μέγεθος σε σχέση με τους υπόλοιπους της Ελληνικής επικράτειας. Ένας μεγάλος κρητικός ξυλόφουρνος με την πόρτα του να βρίσκεται στο χώρο της κουζίνας, πάνω από ένα διπλό πυρομάχι, χρησίμευε τόσο για θέρμανση όσο και για μαγείρεμα ή ψήσιμο. Μικρότεροι ξυλόφουρνοι εξυπηρετούσαν τις καθημερινές ανάγκες. Κατά το παρελθόν, όταν δεν υπήρχαν ιδιωτικοί ξυλόφουρνοι, οι νοικοκυρές έψηναν το ψωμί τους σε μεγάλους κοινοτικούς ξυλόφουρνους, τους οποίους χαρακτήριζε ο κοινοτικός τους ρόλος ως σημείο συνάντησης των νοικοκυρών. Σήμερα αν και οι κοινοτικοί αυτοί ξυλόφουρνοι τείνουν να εκλείψουν, κάποιοι επαγγελματίες στην ενδοχώρα της Κρήτης διατηρούν την σχέση τους με την παράδοση και προσφέρουν γνήσια, αγνά, παραδοσιακά προϊόντα ξυλόφουρνου. Κατασκευή ξυλόφουρνου
Οκτάς

* Για το ομώνυμο όργανο ουράνιων μετρήσεων δείτε Οκτάντας. Ο Οκτάς (λατινικά: Octans, συντομογραφία: Oct) είναι αστερισμός που σημειώθηκε πρώτη φορά το 1763 από τον Νικολά-Λουί ντε Λακάιγ και ένας από τους 88 επίσημους αστερισμούς που θέσπισε η Διεθνής Αστρονομική Ένωση. Είναι νότιος αστερισμός, αόρατος από την Ελλάδα, και συνορεύει με τους παρακάτω επτά αστερισμούς: Τράπεζα, Ύδρος, Τουκάνα, Ινδός, Ταώς, Πτηνόν και Χαμαιλέων. Το αρχικό όνομα που είχε δώσει ο Λακάιγ ήταν Octans Hadleianus, προς τιμή του Τζων Χάντλεϋ (Hadley) που είχε εφεύρει το ομώνυμο αστρονομικό όργανο (βλ. οκτάντας) το 1730. Ο Οκτάς εμφανίζεται εξάλλου στη γαλλική έκδοση του «Άτλαντος» του Τζον Φλάμστηντ ως l' Octans Reflexion.

 Σε όλο τον αστερισμό υπάρχει μόνο ένας αστέρας φωτεινότερος του τέταρτου μεγέθους, και κανένας δεν έχει ιδιαίτερο όνομα, παρ' όλα αυτά ο Γκουλντ του απέδιδε 88 αστέρες μέχρι έβδομου μεγέθους. Ο β Οκτάντος έχει φαινόμενο μέγεθος 4,15 και φασματικό τύπο A9 IV-V. Ο δ Οκτάντος έχει φαινόμενο μέγεθος 4,32 και φασματικό τύπο K2 III. Ο ν είναι και ο φωτεινότερος ολόκληρου του αστερισμού, με φαιν. μέγεθος 3,76 και φασμ. τύπο K0 III. Ο θ έχει φαιν. μέγεθος 4,78 και φασματ. τύπο K3 III. Το πλέον αξιοσημείωτο του αστερισμού είναι ότι σε αυτόν βρίσκεται ο Νότιος Ουράνιος Πόλος της ουράνιας σφαίρας. Συγκεκριμένα, ο φαιν.μεγέθους 5,47 αστέρας σ Οκτάντος είναι γνωστός ως Νότιος Πολικός Αστέρας, ως ο εγγύτερος στο Νότιο Ουράνιο Πόλο αστέρας με φαινόμενο μέγεθος μικρότερο του 6 (απόσταση από τον Πόλο 45΄το έτος 1900 και 63΄το 2000).Ο ερυθρός γίγαντας R Οκτάντος είναι μεταβλητός αστέρας τύπου Mira, με φαιν.μέγεθος που κυμαίνεται από 6 (μόλις ορατός με γυμνό μάτι) μέχρι 13 με περίοδο δεκατρείς μήνες.Το ανοικτό σμήνος Melotte 227 με φαιν.μέγεθος 5,3 καταλαμβάνει πάνω από μισή τετραγωνική μοίρα στον ουρανό.Ο γαλαξίας NGC 6438 έχει φαιν.μέγεθος 11,1.Ο γαλαξίας NGC 2573 με φαιν.μέγεθος 13,5 είναι γνωστός ως Polarissima Australis, ως το εγγύτερο στον Νότιο Ουράνιο Πόλο αντικείμενο του Καταλόγου NGC (ακριβώς 2/3 της μοίρας το έτος 2000). Κατάλογος αστέρων του Οκτάντος
Σφάλμα κόμης

Το σφάλμα κόμης είναι το σφαιρικό σφάλμα δέσμης που παρουσιάζει ελαφριά ασυμμετρία ως προς τον φακό, γιατί ο άξονάς της δεν συμπίπτει με τον κύριο άξονα του φακού.

 Κατά τον μηχανισμό της δημιουργίας της κόμης σε ένα μεσημβρινό επίπεδο συγκλίνοντος φακού οι περιφερειακές ακτίνες από ένα μακρινό φωτεινό σημείο συγκλίνουν στο Β, δίνοντας έτσι μεγαλύτερη μεγέθυνση από τις αξονικές που συγκλίνουν στο Α. Ενώ δηλαδή το σφαιρικό σφάλμα οφείλεται στη διαφορά της εστιακής απόστασης που παρουσιάζουν οι διάφορες ζώνες του φακού, το σφάλμα κόμης προέρχεται από τη διαφορά μεγέθυνσης που παρουσιάζουν οι ζώνες αυτές. Για να μελετήσουμε τον σχηματισμό της κόμης στον χώρο, τοποθετούμε μπροστά από έναν συγκλίνοντα φακό ένα διάφραγμα με δύο αντισυμμετρικές μικρές οπές, που αντιστοιχούν σε ορισμένη ζώνη ακτίνας ύψους h. Παρατηρείται τότε ότι καθώς περιστρέφουμε το διάφραγμα ώστε οι οπές να παίρνουν διαδοχικά τις θέσεις 1,2,3,4,1,2,…, το είδωλο ενός σημείου Σ περιστρέφεται πάνω στο επίπεδο εστίασης κατά την αντίθετη φορά παίρνοντας τις θέσεις 1΄,2΄,3΄,4΄,1΄,2΄… . Ο κύκλος που δημιουργείται κατά την περιστροφή αυτή ονομάζεται κομητικός κύκλος της ζώνης (ύψους) h του φακού. Το κέντρο του κομητικού κύκλου δε συμπίπτει με το κατά μηδενικής τάξης είδωλο του σημείου Σ, αλλά είναι ακτινικά μετατοπισμένο, πάνω δηλαδή στην ευθεία που συνδέει το ίχνος του άξονα (Χ) και το είδωλο μηδενικής τάξης. Αν εκτελεστεί το πείραμα με διαφράγματα διαφορετικού ύψους h, διαπιστώνεται ότι καθώς αυξάνεται το h, αυξάνεται η διάμετρος αλλά και η απόσταση του κέντρου του κομητικού κύκλου από το πρακτικά σημειακό είδωλο της μηδενικής τάξης, το οποίο σχηματίζεται από τις αξονικές ακτίνες της ζώνης h=0. Άρα το κομητικό είδωλο απαρτίζεται από αλλεπάλληλους κομητικούς κύκλους που αντιστοιχούν στις διάφορες ζώνες του φακού. Όταν αυξάνεται η απόσταση (ψ΄) του ειδώλου από τον κύριο άξονα, αυξάνονται και οι διαστάσεις του κομητικού ειδώλου ενώ ο άξονας συμμετρίας του στο επίπεδο εστίασης περνάει πάντα από το ίχνος του κύριου άξονα (X) του φακού. Όταν η κόμη του ειδώλου απομακρύνεται από το κέντρο του πεδίου λέμε ότι έχουμε εξωτερική ή θετική κόμη (Σχ.1). Στη περίπτωση αυτή η μεγέθυνση των περιφερειακών ακτίνων είναι μεγαλύτερη από αυτή των αξονικών. Στην αντίθετη περίπτωση η κόμη λέγεται εσωτερική και θεωρείται αρνητική. Ένας φακός ή οπτικό σύστημα που έχει διορθωμένο το σφάλμα της κόμης λέγεται ισοπλανητικό σύστημα. Αν έχει διορθωμένο και το σφαιρικό σφάλμα λέγεται απλανητικό σύστημα. Σφάλματα φακών
Χρηματιστήριο

Ως Χρηματιστήριο εννοούμε την οργανωμένη αγορά, η οποία συνήθως είναι επίσημα αναγνωρισμένη από το κράτος, όπου συναντώνται οι ενδιαφερόμενοι για την διενέργεια αγοροπωλησιών κινητών αξιών (όπως μερίδια κεφαλαίου ανωνύμων εταιρειών (μετοχές), τραπεζικά, κρατικά ή άλλα ομόλογα) ή/και εμπορευμάτων.Τα χρηματιστήρια αποτελούν ιδιόμορφες αγορές με την έννοια της ταυτόχρονης συνάντησης της προσφοράς και της ζήτησης. Αποτελούν οικονομικό θεσμό που κατά κανόνα αναγνωρίζεται από τα κράτη όπου λειτουργούν και η πλειονότητα τους με νομοθετικά και διοικητικά μέτρα καθορίζουν το πλαίσιο μέσα στο οποίο διαμορφώνονται οι αγορές και θεσπίζουν τις προϋποθέσεις και τους όρους λειτουργίας τους. Τα χρηματιστήρια διακρίνονται σε Αξιών, Εμπορευμάτων και Ναύλων.

 Τα χρηματιστήρια τα δημιούργησε η επιδίωξη για την εξεύρεση βραχυπρόθεσμων αλλά κυρίως μακροπρόθεσμων κεφαλαίων και η ανάγκη για σύναψη αγοροπωλησιών μεγάλων ποσοτήτων εμπορευμάτων που βρίσκονται μακρυά από τον τόπο διαπραγμάτευσης τους, ενώ απαιτούνταν για αυτά σοβαρά κεφάλαια αλλά και η τάση για κερδοσκοπία. Η οργανωμένη μορφή τους οφείλεται: Στην ταχύτητα διενέργειας των συναλλαγών Στην αμεσότητά τους Στην δημοσιότητα των συναλλαγών όπου φαίνονται δημόσια όλα τα χαρακτηριστικά των συναλλαγών (προσφορά, ζήτηση, ποσότητα και αξία) Στην καθαρότητα των συναλλαγών. Ο οικονομικός ρόλος των Χρηματιστηρίων είναι να: Διευκολύνουν τις συναλλαγές, γιατί επιτρέπουν στους εκπροσώπους της προσφοράς και της ζήτησης να βρίσκονται ταυτόχρονα στον συγκεκριμένο τόπο διαπραγμάτευσης. Επιτρέπουν την ελεύθερη διαμόρφωση τιμών των αγαθών με βάση τον θεμελιώδη νόμο της προσφοράς και της ζήτησης. Με αυτόν τον τρόπο περιορίζεται αρκετά ο κίνδυνος της δημιουργίας τεχνητών τιμών που δεν ανταποκρίνονται στην κατάσταση της αγοράς. Δίνουν την ευκαιρία στις επιχειρήσεις να εξεύρουν κεφάλαια αλλά και στους επενδυτές να μπορούν να διαθέσουν τα χρήματα που έχουν στην επένδυση τους σε τίτλους, με την προσδοκία του κέρδους, συμβάλλοντας έτσι στην τόνωση της παραγωγικότητας και γενικότερα στην οικονομική ανάπτυξη της χώρας στην οποία λειτουργεί το χρηματιστήριο. Χρηματιστήριο (Αρχείο ντοκιμαντέρ της ΕΡΤ)
Όρσο Α΄ Παρτετσιπάτσιο

Ο Όρσο Α΄ Παρτετσιπάτσιο (λατινικά: Ursus Particiacus, πέθανε το 881) ήταν κατά παράδοση ο 14ος και ιστορικά ο 12ος Δόγης της Βενετίας (864 - 881) από την Οικογένεια Παρτετσιπάτσιο. Εξελέγη δόγης ύστερα από σκληρές οδομαχίες που κράτησαν πολλές μέρες μετά τη δολοφονία του προκατόχου του Πιέτρο Τραντονίκο (13 Σεπτεμβρίου 864). Συνελήφθησαν οκτώ υπεύθυνοι για τη δολοφονία, από αυτούς άλλοι εκτελέστηκαν και άλλοι εξορίστηκαν στην Κωνσταντινούπολη και τη Γαλλία.

 Το πιο σημαντικό επίτευγμα του Όρσο Α΄ ήταν οι κυβερνητικές μεταρρυθμίσεις, μέχρι τότε η εξουσία του δόγη ήταν απεριόριστη και οι "Βηματοδότες" που είχαν προορισμό να ελέγξουν την εξουσία υποτιμήθηκαν σημαντικά. Ο δόγης συνήθιζε να κάνει κάποιον γιο του συγκυβερνήτη και τον όριζε διάδοχο, η Δημοκρατία της Βενετίας βρισκόταν στα πρόθυρα να μετατραπεί σε κληρονομική μοναρχία, ο Όρσο Α΄ όρισε την εκλογή αιρετών δικαστών για να ελέγξουν την εξουσία των δόγηδων. Ο Όρσο Α΄ Παρτετσιπάτσιο αναδιοργάνωσε επίσης τις εκκλησιαστικές ενορίες σε νησιά στη Λιμνοθάλασσα της Βενετίας, δημιούργησε πέντε νέες επισκοπές για να περιορίσουν τις απεριόριστες εξουσίες των πατριαρχών της Ακυληία και του Γκράντο. Ο Όρσο Α΄ όπως και ο Πιέτρο Τραντονίκο συνέχισε τους πολέμους απέναντι στους Ναρεντίνους και τους Σαρακηνούς πειρατές που κατοικούσαν στην Αδριατική Θάλασσα, κατασκεύασε μεγάλα πλοία. Ο Όρσο παρουσίασε στον Βυζαντινό αυτοκράτορα Βασίλειο τον Βουλγαροκτόνο ένα νέο καμπαναριό για την Αγία Σοφία. Απέκτησε με μια άγνωστη σύζυγο έξι παιδιά τα οποία σύμφωνα με το "Βενετσιάνικο Χρονικό" ήταν : Τζοβάννι Β΄ Παρτετσιπάτσιο, Μπαντοάριο, Όρσο, Πιέτρο, Φελίτσιο και Τζοβάννα. Ο μεγαλύτερος γιος του Τζιοβάννι ορίστηκε από τον πατέρα του συγκυβερνήτης και εκλέχτηκε Δόγης της Βενετίας μετά τον θάνατο του (881). Donald M. Nicol, Byzantium and Venice: A Study in diplomatic and cultural relations (Cambridge: University Press, 1988) Norwich, John Julius. A History of Venice. Alfred A. Knopf: New York, 1982. Δόγηδες της Βενετίας
Ενωμένη Αριστερά

Η Ενωμένη Αριστερά ήταν ένας συνασπισμός αριστερών κομμάτων που δημιουργήθηκε με σκοπό να συμμετάσχει στις πρώτες μετά τη μεταπολίτευση εκλογές του 1974. Πρόεδρος της διοικούσας επιτροπής της Ενωμένης Αριστεράς ήταν ο Ηλίας Ηλιού.

 Το ενιαίο ψηφοδέλτιο απέσπασε 464.787 ψήφους (ποσοστό 9,47%) και εξασφάλισε 8 έδρες στη βουλή, εκ των οποίων οι 5 ανήκαν στο ΚΚΕ, 2 στο ΚΚΕ Εσωτερικού και 1 στην ΕΔΑ. Με τη λήξη της κοινοβουλευτικής της θητείας, η Ενωμένη Αριστερά διασπάστηκε. Το ΚΚΕ συνέχισε αυτόνομη πορεία, ενώ τα υπόλοιπα κόμματα μαζί με άλλους σχηματισμούς δημιούργησαν στη συνέχεια τη Συμμαχία Προοδευτικών και Αριστερών Δυνάμεων. Τα κόμματα που αποτελούσαν την Ενωμένη Αριστερά ήταν:
Ρατζίβ Γκάντι

Ο Ρατζίβ Γκάντι (राजीव गान्धी, 20 Αυγούστου 1944 – 21 Μαΐου 1991) ήταν Ινδός πολιτικός που διετέλεσε πρωθυπουργός της Ινδίας από το 1984 έως το 1989.

 Γεννήθηκε στην Βομβάη και ήταν γιος του Φιρόζ Γκάντι και της Ίντιρα Γκάντι, μετέπειτα πρωθυπουργού. Από την πλευρά της μητέρας του καταγόταν από ισχυρή πολιτική οικογένεια, καθώς ο παππούς του, Τζαβαχαρλάλ Νεχρού, υπήρξε ο πρώτος πρωθυπουργός της Ινδίας. Ολοκλήρωσε το σχολείο στο Λονδίνο και το 1962 έγινε δεκτός στο Τρίνιτι Κόλετζ του πανεπιστημίου του Κέιμπριτζ για να σπουδάσει μηχανικός παραμένοντας μέχρι το 1965 χωρίς να αποφοιτήσει. Στη συνέχεια παρακολούθησε μαθήματα στο Ιμπίριαλ Κόλετζ αλλά ένα χρόνο αργότερα το εγκατέλειψε. Με την επιστροφή του στην Ινδία εργάστηκε ως πιλότος στις ινδικές αερογραμμές. Μετά τον θάνατο του αδελφού του, Σαντζάι Γκάντι, εκλέχτηκε βουλευτής στην κενή θέση του αδελφού του στη βουλή. Στις 31 Οκτωβρίου 1984 ανέλαβε πρωθυπουργός αντικαθιστώντας την δολοφονηθείσα μητέρα του, Ίντιρα Γκάντι, και αναλαμβάνοντας παράλληλα την προεδρία του κόμματος του «Κογκρέσου». Παράλληλα ζήτησε την διάλυση της Βουλής και την προκήρυξη εκλογών, στις οποίες κατήγαγε συντριπτική νίκη. Το 1989 δεν κατάφερε να συγκεντρώσει την πλειοψηφία της βουλής στις εκλογές και παραιτήθηκε. Το 1991 δολοφονήθηκε κατά τη διάρκεια προεκλογικής συγκέντρωσης στο Σριπερουμπουντούρ του Ταμίλ Ναντού, όταν μια γυναίκα ζωσμένη με εκρηκτικά τον πλησίασε πυροδοτώντας τα. Ήταν παντρεμένος με την ιταλίδα Σόνια Γκάντι και γιος του είναι ο Ραούλ Γκάντι.
Σωματοποιητική διαταραχή

Η σωματοποιητική διαταραχή (σύνδρομο Βriquet ή υστερία Briquet) είναι μια ψυχιατρική διάγνωση που δίνεται σε ασθενείς που για καιρό και επίμονα παραπονιούνται ότι πάσχουν από διάφορα σωματικά συμπτώματα για τα οποία δεν ανευρίσκεται κάποια «οργανική» αιτία. Μια συχνή αιτιολογία που δίνεται στους ασθενείς είναι ότι οι εσωτερικές ψυχολογικές συγκρούσεις εκφράζονται ασυνείδητα ως σωματικά συμπτώματα.

 Η σωματοποιητική διαταραχή είναι μια κοινή σωματόμορφη διαταραχή, για να δοθεί η διάγνωση πρέπει να πληρούνται τα παρακάτω κριτήρια: Μια ιστορία σωματικών συμπτωμάτων πριν από την ηλικία των 30. Πόνος σε τουλάχιστον 4 σημεία του σώματος. Δύο γαστρεντερικά προβλήματα πέρα από τον κοιλιακό πόνο, όπως διάρροια και εμετός Ένα σεξουαλικό πρόβλημα όπως απώλεια ενδιαφέροντος ή πρόβλημα στύσης Ένα νευρολογικό σύμπτωμα παρόμοιο με αυτό στη διαταραχή μετατροπής, όπως λιποθυμία και τύφλωση.Αυτά τα συμπτώματα δεν θα πρέπει να σχετίζονται με κάποια σωματική ασθένεια ή πάθηση. Αυτά τα συμπτώματα δεν χρειάζεται να εμφανίζονται όλα την ίδια στιγμή. Εάν υπάρχει ήδη μια πάθηση ή ασθένεια, τα συμπτώματα θα πρέπει να είναι εντονότερα από αυτά που προκαλεί η ίδια η πάθηση ή ασθένεια ώστε να χορηγηθεί διάγνωση σωματοποιητικής διαταραχής. Δύο συμπτώματα δεν μπορούν να μετράνε για το ίδιο πράγμα, π.χ ένας πόνος κατά την συνουσία δεν μπορεί να θεωρηθεί ως σεξουαλικό πρόβλημα και ως πόνος την ίδια στιγμή. Τα συμπτώματα δεν θα πρέπει να πηγάζουν από μια προσπάθεια του ασθενούς να τραβήξει προσοχή ή να κερδίσει οτιδήποτε άλλο προσποιούμενος τον άρρωστο. Δεν έχει βρεθεί κάποια θεραπεία για την σωματοποιητική διαταραχή, ωστόσο τα αντικαταθλιπτικά και μια ψυχοθεραπεία έχουν δείξει να βοηθούν στην θεραπεία της διαταραχής. Κάποια συνεργασία μεταξύ ενός παθολόγου και ψυχιάτρου μπορεί να είναι χρήσιμη. Διαταραχή μετατροπής Ψυχοσωματική ασθένεια ΣΩΜΑΤΟΜΟΡΦΕΣ ΔΙΑΤΑΡΑΧΕΣ Αρχειοθετήθηκε 2008-01-16 στο Wayback Machine.Ψυχοσωματικά συμπτώματα
Τρίο Κιτάρα

Το Τρίο Κιτάρα είναι ελληνικό μουσικό συγκρότημα που εμφανίστηκε το 1950 και διαλύθηκε το 1971. Το συγκρότημα αποτελούνταν από τους Γιώργο Δημάκη, Γιώργο Κεφαλά και Ανδρέα Ζαφειρίου. Το 1959 ο Ζαφειρίου αντικαταστάθηκε από τον Γιώργο Μαρνέρο (1936-2022).

 Το συγκρότημα δημιουργήθηκε το 1942 αλλά ξεκίνησε την επαγγελματική του σταδιοδρομία το 1950. Το όνομά τους δόθηκε από τον Γιώργο Οικονομίδη. Και τα τρία μέλη του έπαιζαν κιθάρα. Ο Γιώργος Μουζάκης τους βοήθησε να κυκλοφορήσουν το 1950 τον πρώτο τους δίσκο που είχε τίτλο «Στο Τούγκο, Τούγκο, Τούγκο».
DNA πολυμεράση

Με τον όρο DNA πολυμεράση αναφέρεται μια σειρά από ένζυμα που κατασκευάζουν μόρια DNA, συναρμολογώντας τα από νουκλεοτίδια, δηλαδή καταλύουν τον πολυμερισμό των δεοξυριβονουκλεοτιδίων σε μια αλυσίδα DNA. Οι DNA πολυμεράσες είναι γνωστές για το ρόλο τους στην αντιγραφή του DNA στην οποία χρησιμοποιούν μια αρχική αλυσίδα DNA ως "καλούπι" για τη σύνθεση μιας νέας, συμπληρωματικής με την μητρική, αλυσίδας. Οι DNA πολυμεράσες χρησιμοποιούν ιόντα μαγνησίου (Mg) ως συμπαράγοντες. Οι ανθρώπινες DNA πολυμεράσες έχουν μήκος 900 με 1000 αμινοξέα.

 Η DNA πολυμεράση μπορεί να προσθέσει δεοξυριβονουκλεοτίδια μόνο στο 3' άκρο της νεοσυντιθέμενης αλυσίδας. Έτσι η επιμήκυνση της νέας αλυσίδας γίνεται με προσανατολισμό 5'→3'. Καμία γνωστή DNA πολυμεράση δεν μπορεί να ξεκινήσει από μόνη της τη σύνθεση μιας νέας αλυσίδας. Η DNA πολυμεράση μπορεί μόνο να προσθέσει νουκλεοτίδιο σε μια 3'-OH ομάδα ενός ήδη υπάρχοντος νουκλεοτιδίου και γι' αυτό η πολυμεράση χρειάζεται την ύπαρξη ενός πρωταρχικού τμήματος στο οποίο θα αρχίσει να προσθέτει νουκλεοτίδια. Τα πρωταρχικά τμήματα αποτελούνται από RNA ή/και DNA. Στην αντιγραφή του DNA οι δύο πρώτες βάσεις είναι πάντα RNA και συνθέτονται από ένα άλλο ένζυμο που ονομάζεται πριμόσωμα. Ακόμα ένα ένζυμο γνωστό ως ελικάση χρειάζεται για το ξετύλιγμα της διπλής έλικας, ώστε σε κάθε κλώνο να συντεθούν συμπληρωματικοί και να δημιουργηθούν δύο νέα μόρια DNA σύμφωνα με τον ημισυντηρητικό μηχανισμό αντιγραφής του DNA. Κάποιες DNA πολυμεράσες έχουν επιπλέον τη δυνατότητα να διορθώνουν λάθη στο DNA που συντίθεται. Μπορούν δηλαδή να αναγνωρίζουν την τοποθέτηση νουκλεοτιδίου κατά παράβαση του κανόνα της συμπληρωματικότητας και να τη διορθώνουν αντικαθιστώντας το λάθος με το σωστό νουκλεοτίδιο. Διάφορα είδη DNA πολυμερασών χρησιμοποιούνται ευρέως στα πειράματα μοριακής βιολογίας.